Document ID: /roh_data/filtered/fineweb-2-filterrobots_roh.jsonl.gz/63893

L'onn 2011 è vegnida fundada la Fundaziun Vnà cun l'intent da promover la vita sociala, economica e culturala da la vischnanca da Valsot.
In dals pli grond projects è stada la realisaziun dad in atelier da film cun il num «Cinevnà». In atelier per giuvnas e giuvens cha vulan emprender a filmar. La Fundaziun Vnà ha organisà localitads e tschertgà las finanzas necessarias per realisar quest project e che funcziuna dapi 10 onns.
Mantegnì la butia a Ramosch
Qua ha la Fundaziun Vnà fungà sco mediatura. La butia a Ramosch era periclitada, ma cun agid da la vischnanca e la fundaziun han ins chattà ina schliaziun. La nova butia avra sia portas la primavaira 2023.
Plinavant ha la fundaziun cunorganisà er activamain projects a favur da la natira e cultura. Sco proxim project èn ins vidlonder da chattar ina buna schliaziun per las localitads da scola en la fracziun da Tschlin.
Ina fundaziun senza possess
La Fundaziun Vnà sa vesa sco mediatura, coordinatura e sco inizianta per projects a favur da la populaziun ch'abita en la vischnanca da Valsot e betg sco finanziadra da quels projects.
Sco nova presidenta da la Fundaziun Vnà è vegnida elegida Mengia Mathis da S-chanf, ella surprenda a partir dal 2023 il timun. Fin la fin dal 2022 era Fadri Riatsch da Vnà il president.